Bhâsa Penesak

Bhâsa Penesak otabâ Mâlaju Penesak iyâ arèya variètas Mâlaju ḍâri cabang Musi sè èkoca'aghi sareng orèng Penesak sè asebbar è bâgiyân-bâgiyân ḍâri Kabhupatèn Ogan Ilir bân Kabhupatèn Ogan Komering Ilir, Provinsi Somattra Lao', Inḍonèsia. 

 Ghâlimpo' 
Sareng macem bhâsa Belide bân Lematang, Penesak tamaso' ḍâ' subkluster ḍialèk "Ḍatarân Renḍâ", sè lebbi semma' ḍâ' Palembang ḍâri cem-macem kluster Musi laènna. È ḍâlem, McDowell & Anderbeck (2020) èghâlimpo' ka bhâsa Penesak ḍâ' empa' macem geografis: Burai, Penesak (Tanjung Batu), Meranjat, bân Pedamaran.

Ḍialèk Burai èghâmbhârraghi sareng monyè Proto-Melayik *a è ahèr mènangka [ɨ], manabi ḍialèk Tanjung Batu, Meranjat sareng Peḍamaran aghuna'aghi sowara [o]. Bâdâ panalètè è jhâman lambâ' kaḍhâng maghâlimpo' cem-macem Peḍamaran bân Pegagan ka ḍâlem bhâsa Ogan, sanajjân katello'na anḍi' parbhiḍâ'ân sè  kènè' è ḍâlem obâ'ân sowara bân istila. McDowell & Anderbeck maghâlimpo' cem-macem Ogan è wilaya Ulu ḍâ' rompon bhârisân lao', bân èpamaso' Pegagan ka ḍâlem subkluster Musi Hulu èbhârengè sareng cem-macemma Musi Sekayu, Rawas, bân Col.

 Ḍemografi bân Panyebbarân 
Bânnya'na pânotorr penesak è awwâl taon 2000-an ra-kèrah 130.000 orèng. Ḍaèra sè abhâsa Penesak èpèsa sareng ḍuwâ' songay rajâ, èngghi panèka Songay Ogan bân Songay Komering. Wilayâ otama pânotor Penesak panèka bâḍâ è bârâ'na Songay Ogan, otamana è seḍḍhi'na Tanjung Batu, samântara ḍialèk Pedamaran èkoca'aghi bâng-sèbâng è tèmor Songay Komering, lao'na Kaju Aghung. Mènorot sala sèttong jhâjhârbâ'ân lokal, orèng sè abhâsa Penesak è Pedamaran panèka katoronan perantau ḍâri Tanjung Batu sè ngennangè tana è sâbbrânga Songay Komering. 

 Sombher